שאלה: יש לנו בחירה?: אני בבירור כבר זמן מה לגבי השאלה האם לאדם יש באמת בחירה בחייו, או שבעצם כל מה שמוביל אדם להחליט החלטות, או לעשות מעשים מסויימים הם בעצם תכונות, נטיות או סיטואציות חיצוניות שהובילו אותו להגיב או לפעול כפי שפעל. אתן דוגמא כדי קצת להסביר: לדוגמא- אדם שלא עלינו רצח אדם אחר. בוא ננסה ללכת אחורה מדוע הוא עשה זאת- אולי כי הוא גדל עם המון רוצחים, וזה מה שהוא הכיר ונבנה לו בנפש, הוא יכל לבחור אחרת? כן, אז למה הוא רצח? כי אולי יש לו אופי חלש, או אופי נגרר ולכן הוא לא יכל היה לבחור אחרת! כל בחירה בסופו של דבר נובעת מתוך תכונות מסויימות שלא תלויות בנו. אם אדם החליט לצאת ולעשות- זה כי יש בו תכונה של אומץ, או תכונה של מרדנות, וזה מה שגרם לו לעשות משהו מסויים. ושוב- בסופו של דבר זה לא בחירה שלו, זה נגררת ונגזרת של התכונות הטמונות ושיש לו. ואם נגיד " הוא יכול להחליט ההפך ממה שהוא" - זה עדיין יגיע מכיוון שיש לו תכונה של כח, אומץ ראש פתו חאו כל דבר אחר. לסיכום- אם בסופו של דבר לאדם אין בחירה, בכלל. איך אנחנו יכולים לבוא ולדרוש ממנו לא לפעול בדרך מסויימת? הרי זה מה שהוא? ואיך אנחנו יכולים להתגאות או לתקן אתץ המעשים שלנו- אם זה לא בשליטתנו??
תשובה: שאלת שאלה יפה וחשובה. כשאני קורא אותה בתשומת לב אני שם לב שלמעשה את מניחה כבר בשאלה שמה שמניע את האדם הוא תכונותיו המולדות, ולאור הנחה זו את שואלת - כיון שכך, כיצד אנו דורשים ממנו שיבחר בטוב? איך אפשר לשלוט את המעשים אם זה לא בשליטתנו? אכן לכל אחד מאיתנו יש נטיות מולדות, אך בנוסף אליהן יש גם כח חזק הרבה יותר שנקרא הבחירה החופשית, שעל ידו האדם מנווט את תכונותיו המולדות למקום אותו הוא בוחר. אכן כדברייך כל אחד יכול לבחור בטוב כי יש לו תכונה של אומץ - וביד האדם לבחור אם לממש את התכונה הזו, או לחילופין לממש תכונה אחרת של מקובעות או אגואיסטיות, וכו. ואכן בהסטוריה ניתן לראות שגם אנשים שהתחילו עם אותם נתוני פתיחה - כולל נתונים שנראים במבט ראשון מאוד קשים - בחרו בחירות שונות, לטוב ולמוטב. אני חושב שכל אחד מאיתנו מכיר מעצמו את חווית הבחירה, מצב שבו הוא יכול לבחור לכאן או ולכאן ומכריע לאחד הכיוונים בחופש מוחלט. חשוב להדגיש שלא תמיד אפשר  כאן ועכשיו  לבחור בכל דבר. לפעמים מדובר בתהליך, כי נקודת המוצא היא נקודה מסוימת והדרך להגיע ממנה אל היעד היא ארוכה (אפשר לעיין על כך למשל בספר המספיק לעובדי ה  שכתב ר  אברהם בן הרמב"ם, שער הפרישות). הצעה לסיום - את יכולה לחפש בגוגל את המילים  מרכז שפר, ולהיכנס לאתר המפתח מאוד את רעיון הבחירה והיישום שלו בתחום החינוך ועוד, ויש שם כמה מאמרים מעניינים (אציין שאישית איני מסכים עם כל פרט שכתוב שם, אבל על עצם עקרון הבחירה והשפעתו על חיינו אפשר להחכים רבות. אעתיק כמה משפטים מדברי הרמב"ם בהלכות תשובה פרק ה הדן בנושא: ". כל אדם ראוי לו להיות צדיק כמשה רבינו או רשע כירבעם או חכם או א סכל או רחמן או אכזרי או כילי או שוע וכן שאר כל הדעות, ואין לו מי שיכפהו ולא גוזר עליו ולא מי שמושכו לאחד משני הדרכים אלא הוא מעצמו ומדעתו נוטה לאי זו דרך שירצה, הוא שירמיהו אמר מפי עליון לא תצא הרעות והטוב, כלומר אין הבורא גוזר על האדם להיות טוב ולא להיות רע. וחזר ואמר הואיל ורשותנו בידינו ומדעתנו עשינו כל הרעות ראוי לנו לחזור בתשובה ולעזוב רשענו שהרשות עתה בידינו הוא שכתוב אחריו נחפשה דרכינו ונחקורה ונשובה וגו. ודבר זה עיקר גדול הוא והוא עמוד התורה והמצוה שנאמר ראה נתתי לפניך היום את החיים, וכתיב ראה אנכי נותן לפניכם היום, כלומר שהרשות בידכם וכל שיחפוץ האדם לעשות ממעשה בני האדם עושה בין טובים בין רעים, ומפני זה הענין נאמר מי יתן והיה לבבם זה להם, כלומר שאין הבורא כופה בני האדם ולא גוזר עליהן לעשות טובה או רעה אלא הכל מסור להם. עד כאן ציטוטים מדברי הרמב"ם. בהצלחה יעקב yaakov36 gmail.com